Inzi ilul-d si zik iwakken ad t-id ddren medden s timawit, yettcebbiḥ lhedra n yimdanen tagi i talɣa-nnes deg wawal. Mi ara yilin medden di “tejmaɛt” ttawin-d awal ɣef yinzan ɛlaḥsab n temsalt i ɣef llan ttmeslayen fell-as, tikwal, yiwen seg-sen ad d-yedder awal s talɣa n yinzi iwakken ad d-yerr amdan-nni ɣer ubrid yeɛni ad t-yenseḥ ɣef wayen yelhan ad yeddu fell-as di tudert-nnes-ihi inzi dima yesɛa adeg-nnes ama di tejmaɛt neɣ di tmetti sumata.